**Componenta Liniei de Credit Investiționale** **a Proiectului**

**Îmbunătățirea Capacităților pentru Transformarea Zonei Rurale (FIDA 8).**

Proiectul este implementat de Unitatea de Implementare UCIP-IFAD din cadrul Ministerului Agriculturii și este finanțat din Împrumutul Fondului Internațional pentru Dezvoltarea Agriculturii (FIDA), acordat Guvernului Republicii Moldova pentru susținerea dezvoltării sectorului rural.

**Fondurile componentei 2.1 a Proiectului-componenta Liniei de Credit** (**Credite accesibile pentru Tineri și Femei antreprenoare)** sunt destinate pentru recreditarea Întreprinderilor Micro, Mici și a micro-antreprenorilor prin alocarea de sub-împrumuturi cu componentă de grant tinerilor și femeilor antreprenori. Recreditarea se va efectua prin intermediul Unității Consolidate UCIP-IFAD, Instituțiilor Financiare Participante (IFP), care își asumă integral toate riscurile de credit și prin Oficiul de Gestionare a Programelor de Asistenta Externa (OGP AE).

Data de intrare în vigoare a Proiectului: 13 ianuarie 2021

#### Data de închidere a Proiectului – 30 martie 2027.

#### Promotorul Proiectului care deține si sarcinile de aprobare a sub-proiectelor pentru finanțare este Unitatea Consolidată pentru Implementarea Programelor IFAD în cadrul Ministerului Agriculturii (UCIP-IFAD), tel. +373 22 210056, office@ucipifad.md.

Suma totală a Împrumutului extern pentru finanțarea Proiectului constituie **24.5 mil. EUR din care 18.9 mil. EUR - împrumut și 5.5 mil. EUR - grant,** inclusiv pentru **componenta Liniei de Credit – 11.1 mil. EUR credit și 2.2 mil EUR grant.**

Solicitanții de împrumuturi pot să se adreseze la următoarele IFP intermediare, cu care Ministerul Finanțelor a semnat Acorduri de Recreditare:

1. OTP Bank SA (tel. 812-548),
2. BC “Comertbank” SA (tel. 022 839-748),
3. BC“Fincombank” SA (tel. 022 269-999),
4. BC“MoldovaAgroindbank” SA (tel. 022 268-999),
5. BC“Moldindconbank” SA (tel. 022 576-782),
6. BC „EuroCreditBank” SA (tel. 022 500-255),
7. BC „ProCredit Bank” SA (tel. 022 782-498),
8. Banca Comercială Română Chişinău S.A. (tel. 022 852-082),
9. OCN ”MikroKapital Company” SRL (tel. 022 628-822),
10. AEI „Botna” (tel. 0268 52 534).

Beneficiari eligibili de sub-împrumuturi pot fi Întreprinderi Micro și Mici (IMM) și Grupuri de Producători, care își desfășoară activitatea în aria de implementare a Proiectului-tot teritoriul tării.

Activități eligibile pentru finanțare din fondurile Liniei de Credit:

1. pentru **Micro Antreprenori** - toate activitățile agricole și non agricole generatoare de venituri din mediul rural;

2. pentru **Grupuri de Producători** - toate activitățile după cum urmează:

* Prelucrarea / sortarea / calibrarea / ambalarea / etichetarea fructelor, pomușoarelor, legumelor, plantelor medicinale și aromatice, produselor lactate, mierii și strugurilor de masă (cu excepția strugurilor tehnici, a tutunului, a culturilor forestiere și de amenajare a teritoriului);
* Producerea de energie regenerabila legata de activități post-recoltare (panouri solare, panouri fotovoltaice, instalații eoliene, utilaje si echipamente tehnologice pentru producerea biogazului; utilaje si instalații pentru încălzire termica etc.)
* Captarea apei pluviale de pe acoperiș (burlane, jgheaburi, rezervoare de stocare a apei). roducerea, recoltarea și depozitarea fructelor, pomușoarelor, legumelor, plantelor medicinale și aromatice, semințelor și răsadurilor, culturilor de câmp și strugurilor de masă (cu excepția strugurilor tehnici, a tutunului, a culturilor forestiere și de amenajare a teritoriului);

Cu excepția cazurilor în care FIDA și/sau Guvernul Republicii Moldova vor conveni altfel, condițiile de finanțare în cadrul componentei sunt următoarele:

|  |  |  |
| --- | --- | --- |
|  | **Grupuri de producători** | **Micro-antreprenori** |
| **Valuta** | MDL, EUR | MDL |
| **Volumul pachetului financiar** | 250.000 EUR  Porțiunea de împrumut – 92% din pachetul financiar (max. 230.000 EUR)  Porțiunea de grant – 8% din pachetul financiar (max. 20.000 EUR) | Până la 600.000 MDL  (împrumut) |
| **Suma maximală a pachetului financiar** | Echivalentul sumei de 250.000 EUR | 600.000 MDL |
| **Maturitatea** | Min 12 luni, Max. 8 ani, inclusiv perioada de grație de până la 4 ani. | Max. 5 ani, inclusiv perioada de grație de până la 2 ani. |
| **Contribuția beneficiarului** | Min. 2% din costul total al proiectului de investiții în numerar sau bunuri materiale. | Min. 10% din costul total al proiectului de investiții în numerar sau bunuri materiale. |

Activitățile care nu pot fi finanțate:

1. producerea și comercializarea strugurilor din soiuri tehnice, băuturi alcoolice (băuturi tari, bere, vin, etc.) și a tutunului;
2. comerțul (cu excepția achiziționării de active necesare pentru comercializarea produselor proprii);
3. construcția de case de locuit, clădiri administrative și comerciale;
4. comerțul, reparația și amanetarea articolelor de bijuterie din metale prețioase, alte activități similare;
5. activități de transport pasageri / lucrători, servicii de taxi, mașini personale;
6. servicii de asistență socială și educație;
7. plata oricăror impozite (inclusiv TVA) sau datorii, asigurare;
8. achiziționarea / închirierea terenurilor și a clădirilor de producție / depozitare existente;
9. achiziționarea de pesticide și alte bunuri și activități nocive pentru mediu;
10. imobilizări necorporale (costuri legate de achiziționarea de licențe, cote părți, drepturi de producție și alte drepturi acordate de organismele publice);
11. jocuri de noroc, divertisment, centre de agrement, restaurante, baruri, alte activități similare.

Este posibilă finanțarea retroactivă în termen de cel mult 90 de zile calendaristice din data efectuării plăților cheltuielilor eligibile.

Rata de recreditare aMinisterului Finanțelor/OGP AE pentru IFP intermediare pentru sub-împrumuturi acordate în EUR (anuală, flotantă, revizuită semi-anual) este bazată pe rata EURIBOR de 6 luni, plus marja creditorului extern, plus marja MF/OGPAE de acoperire a costurilor de deservire a împrumutului extern și cheltuielilor operaționale, de risc de credit și de schimb valutar. IFP intermediare, asumându-și toate riscurile legate de recreditare, pot adăuga o marja pentru riscurile sale de credit, în același timp asigurând transmiterea beneficiarilor finali a avantajelor resurselor Liniei de Credit a Proiectului.

Pentru fondurile în MDL ratele de recreditare se vor baza pe rata de baza a Băncii Naționale a Moldovei, plus marja MF/OGPAE de acoperire a costurilor de deservire a împrumutului extern și cheltuielilor operaționale, de risc de credit și de schimb valutar, plus marja IFP pentru asumarea riscurilor de credit. IFP, în calitate de intermediari financiari asigură pe riscul propriu rambursarea fondurilor împrumutate in cadrul Liniei de Credit a Proiectului către Ministerul Finanțelor/OGPAE.

Pentru transparenta costurilor fondurilor, ratele de recreditare de stat ale MF/OGP AE pentru IFP intermediare sunt plasate periodic pe pagina web a Ministerului Finanțelor <http://mf.gov.md/ro/datoria-sectorului-public/proiectele-oficiul> de gestionare a programelor de asistenta externa; http:// ogpae.gov.md.

Pentru consultări generale, beneficiarii potențiali se pot adresa la IFP eligibile menționate, care pot acorda toată asistența necesară, precum și la :

Unitatea Consolidată pentru Implementarea Programelor IFAD

tel.: +373 22 210056,

e-mail: [office@ucipifad.md](mailto:office@ucipifad.md). [www.ucipifad.md](http://www.ucipifad.md)

Oficiul de Gestionare a Programelor de Asistenta Externa

Tel. +373 22 238246. Fax: +373 22 238248.

Email: ogpae@ogpae.gov.md

Oficiul de Gestionare a Programelor de Asistenta Externa (OGPAE) este responsabil de evaluarea și monitorizarea performanței și eligibilității IFP intermediare selectate, aprobarea de comun cu UCIP-IFAD a sub-proiectelor prezentate de IFP pentru finanțare, menținerea evidenței sub-împrumuturilor debursate și a datoriilor IFP intermediare pentru împrumuturile contractate, calcularea și colectarea de la IFP a sumelor principale și a dobânzilor aferente sub-împrumuturile recreditate din fondurile Liniei de Credit a Proiectului.

I.P. Oficiul de Gestionare a Programelor de Asistenta Externa (OGPAE)

10.07.2023.